Quesazochill เผ่าเควสซาโซชิล

#### **ที่มา**

ชาวเควสซาโซชิล เชื่อว่าได้เดินทางมาจากระบบสุริยะหนึ่ง ในกลุ่มดาวโอไรออนเช่นเดียวกับชาววาซิเลออส

* กลุ่มนี้จะเป็นเพศหญิง ชาวเควสซาโซชิลมีวิทยาการสูงกว่าชาววาซิเลออสมาก พวกนางตั้งฐานบัญชาการอยู่ที่ฝั่งมืดของดวงจันทร์ ใช้ชื่อแทนแบบมนุษย์โลกว่า สถาบัน โดยมียานแม่เป็นยานอวกาศขนาดใหญ่ที่ล่องหนได้ ลอยโคจรรอบๆโลก ยานแม่มีหลายลำ พร้อมรับคำส่งงานและปฏิบัติการต่างๆจากสถาบัน

ชาวเควสซาโซชิล มีจุดมุ่งหมายในการพัฒนาสายพันธุ์เพศหญิงให้มีความสมบูรณ์ เพอเฟกต์ โดยเชื่อว่า ความงดงามของเพศหญิงนั้นสามารถควบคุมเพศชายได้ พวกนางจึงพยายามคัดเลือกอสุจิจากเพศชายที่ดีที่สุดเพื่อสร้างเผ่าพันธุ์ของตนให้ดำรงอยู่ต่อไป

เมื่อแรกเกิด เด็กทุกคนที่เกิดภายในสถาบันจะถูกเลี้ยงดูรวมกัน โดยแบ่งเป็นกลุ่มๆ แยกตามปีที่เกิด จนกระทั่งอายุ 5 ปี จะถูกแยกไปเลี้ยงตามที่ต่างๆบนโลก โดยการจับฉลาก ไม่ได้ยึดถือตามสีผิวหรือชาติพันธุ์ต้นแบบของบิดา จนกระทั่งอายุ 15 ปี จะได้รับมอบหมายให้เริ่มเป็นผู้เก็บตัวอย่าง โดยการแทรกซึมไปตามกลุ่มมนุษย์ คอยเก็บตัวอย่างจากเพศชายที่ทางสถาบันกำหนดมา

#### **ระบบชนชั้น**

ชาวเควสซาโซชิล มีระบบชนชั้นตามตำแหน่งที่ได้รับ โดยจะเริ่มนับตำแหน่งตั้งแต่อายุครบ 15 ปี ดังนี้

**Officer Level 1** เควสซาโซชิลที่มีอายุระหว่าง 15-19 ปี ทำหน้าที่หลักคือ การเก็บตัวอย่าง

**Officer Level 2** เควสซาโซชิลที่มีอายุระหว่าง 15-25 ปี ทำหน้าที่หลักคือ การเก็บเกี่ยว

**Officer Level 3** เควสซาโซชิลที่มีอายุระหว่าง 18-30 ปี ทำหน้าที่หลักคือ การให้กำเนิด

**Mentor** เควสซาโซชิลที่มีอายุระหว่าง 20-30 ปี ทำหน้าที่หลักคือ เป็นพี่เลี้ยง คอยดูเลเควสซาโซชิลกลุ่มอื่นๆ

**Professor** เควสซาโซชิลที่มีอายุระหว่าง 25-70 ปี ทำหน้าที่หลักคือ เป็นอาจารย์ รับคำสั่งจากยานแม่มาถ่ายทอดต่อยังเควสซาโซชิลในกำกับที่ดูแล

**President** เควสซาโซชิลที่เป็น อาจารย์ มาไม่ต่ำกว่า 15 ปี จะได้รับการคัดเลือกให้ดำรงตำแหน่งอธิการ ซึ่ง เป็นตำแหน่งมีวาระ 5 ปี หลังจากหมดวาระอาจได้รับคัดเลือกให้เป็นต่อหรือกลับไปเป็นอาจารย์ตามเดิม หรือ ปลดเกษียญ อธิการจะเป็นผู้ดูแลในแต่ละเขต โดยมีฐานบัญชาการบนยานแม่ที่ลอยเหนือเขตนั้นๆ

**Elites** ชนชั้นสูงสุด ได้แก่ กลุ่มผู้ตรวจการ กลุ่มสมาชิกสภาสถาบัน กลุ่ม CEO ซึ่งจะมีอายุตั้งแต่ 35 ขึ้นไป เป็นกลุ่มที่ได้รับคัดเลือกให้ดำรงตำแหน่งยาวนานจนกว่าจะลาออกเอง หรือตาย โดยทางสภาจะตั้งอยู่ที่สถาบันบนดวงจันทร์เป็นหลัก

#### **การเก็บตัวอย่าง**

ชาวเควสซาโซชิล กลุ่มOfficer Level 1 จะถูกฝังเหล็กในที่นิ้วมือ เอาไว้ใช้จิ้มที่เหยื่อที่ต้องการเก็บตัวอย่าง โดยตัวอย่างเซลล์ที่ได้มาจะถูกส่งไปยังเครื่องรับสัญญาณบนยานแม่ทันที ก่อนจะตีข้อมูลเป็นตัวอย่างลำดับที่เท่าไหร่ก็ตาม ในเขตนั้นๆ

ขอบเขตของตัวอย่าง จะเป็นเพศชายที่มีอายุตั้งแต่ 15-59 ปี ซึ่งอยู่ในเขตดูแลของกลุ่มย่อย แบ่งตามเขตจริงบนแผนที่โลก เกรดของกลุ่มตัวอย่างแบ่งตามคุณสมบัติของดีเอนเอ ไอคิว และลักษณะเด่นอื่นๆ ได้แก่

กลุ่ม C กลุ่มที่ไม่ได้เรื่อง จะไม่ได้รับการเก็บเกี่ยวใดๆ

กลุ่ม B กลุ่มตัวอย่างชั้นปานกลาง จะเป็นกลุ่มสำรองในการเก็บเกี่ยว ในกรณีที่ช่วงเวลานั้นไม่มีเกรด A ในเขต โดยจะได้รับการเก็บเกี่ยวแค่ครั้งเดียวตลอดอายุขัย

กลุ่ม A กลุ่มตัวอย่างชั้นดี จะได้รับการเก็บเกี่ยวบ่อยเท่าที่ต้องการ จนกว่าตัวอย่างจะมีอายุครบ 60 ปี

กลุ่ม AA กลุ่มตัวอย่างชั้นดีเยี่ยม จะได้รับการเก็บเกี่ยวบ่อยเท่าที่ต้องการ จนกว่าตัวอย่างจะมีอายุครบ 60 ปี

กลุ่ม S กลุ่มที่หายาก จะได้รับการเก็บเกี่ยวบ่อยเท่าที่ต้องการ จนกว่าตัวอย่างจะมีอายุครบ 60 ปี

หมายเหตุ โดยมากกลุ่ม S จะเป็นพวกวาซิเลออส เพราะถือว่าเป็นดีเอนเอเพศชายที่สมบูรณ์แบบ

#### **การเก็บเกี่ยว**

ชาวเควสซาโซชิล กลุ่ม Officer Level 2 ถึง Professor สามารถเก็บเกี่ยวได้ โดยก่อนการเก็บเกี่ยว เควสซาโซชิลจะได้รับการฉีดสารเก็บเกี่ยวในร่างกาย หนึ่งหลอดสารต่อหนึ่งหลอดทดลอง ซึ่งหลักการทำงานคือสารเก็บเกี่ยวนั้นจะเข้าไปห่อหุ้มสารคัดหลังจำพวกอสุจิที่เข้าสู่ร่างกายของผู้เก็บเกี่ยว ด้วยการเลือกหุ่มแต่เฉพาะสารคัดหลั่งที่มีดีเอนเอแตกต่างจากผู้เก็บเกี่ยว ไม่ว่าสารคัดหลั่งนั้นจะอยู่บริเวณใดภายในร่างกาย ไม่ว่าจะเป็น ช่องคลอด ทวารหนัก หรือในปาก

#### **การให้กำเนิด**

ชาวเควสซาโซชิลที่อายุตั้งแต่ 18 ปี สามารถเป็นผู้ให้กำเนิดได้ กลุ่มนี้ จะได้รับการผสมเทียมจากตัวอย่างที่มีเกรด A ขึ้นไป ตลอดการตั้งครรภ์จะต้องอาศัยอยู่บนยานแม่จนกว่าจะคลอด

แต่ทว่าก็มีเควสซาโซชิลจำนวนไม่น้อยที่พลาดพลังตั้งท้องกับตัวอย่างหรือเพศชายที่ไม่เคยเก็บตัวอย่าง ถ้าพบว่าตั้งท้องจะถูกส่งไปอยู่ยานแม่ทันทีจนกว่าจะคลอด หรือถ้าตรวจพบว่าลักลอบอยู่กินกับตัวอย่างหรือเพศชาย ลูกที่เกิดขึ้นกับตัวอย่างนั้น ถ้าเป็นเพศหญิงจะถูกนำไปลบความจำที่ยานแม่ก่อนส่งกลับมาตามเขตที่ถูกจับฉลากได้ เมื่อถึงอายุที่กำหนด